5. ΝΟΜΟΘΕΤ. ΔΙΑΤΑΓΜΑ της 31 Μαΐου/7 Ιουν. 1923 (ΦΕΚ Α΄  151) Περί νοσηλείας απολυθέντων οπλιτών εις τα Στρατιωτικά Νοσοκομεία. Άρθρον μόνον.-Επιτρέπεται εις τον Υπουργόν των Στρατιωτικών ίνα διατάσση την εις τα διάφορα Στρατιωτικά Νοσοκομεία εισαγωγήν προς νοσηλείαν δια χειρουργικάς παθήσεις, δαπάναις του Κράτους, απολυθέντων οπλιτών και εφ’ όσον το Κράτος ευρίσκεται εν μερική ή ολική επιστρατεύσει, εφ’ όσον ούτοι έχουσιν απόλυτον ανάγκην νοσηλείας συνεπεία τραύματος κτηθέντος κατά το διάστημα της εν τω Στρατώ υπηρεσίας αυτών και τυγχάνωσιν άποροι. Η εκτίμησις της συνεπεία του τραύματος παρουσιαζομένης απολύτου ανάγκης νοσηλείας και της οικονομικής καταστάσεως των αιτούντων επαφίεται πλήρως εις την κρίσιν του Υπουργού των Στρατιωτικών. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος, ου η ισχύς άρχεται από της 1 Σεπτ. 1922. 